cyanic-selkie/wikianc huggingface dataset:
এসএমএস মিটিওর (১৮৯০)
ডিজাইন
মিটিওর-এর সামগ্রিক দৈর্ঘ্য ছিল ৭৯.৮৬ মিটার (২৬২.০ ফুট), বীম ছিল ৯.৫৬ মিটার (৩১.৪ ফুট) এবং এর ড্রাফট সম্মুখ ছিল সর্বোচ্চ ৩.৬৮ মিটার (১২.১ ফুট)। মালামাল বহনকালে এর ওজন ছিল ১,০৭৮ মেট্রিক টন (১,০৬১ লং টন; ১,১৮৮ শর্ট টন)। তার পরিচালনা ব্যবস্থায় দুটি উলম্বিক থ্রি সিলিন্ডার ট্রিপল এক্সপানশন ইঞ্জিন নিয়ে গঠিত। ইঞ্জিনের জন্য বাষ্প চারটি কয়লা ভিত্তিক লোকোমোটিভ বয়লার দ্বারা সরবরাহ করা হয়েছিল। জাহাজের পরিচালনা ব্যবস্থা তাকে সর্বোচ্চ ২০ নট (৩৭ কিমি/ঘ; ২৩ মা/ঘ) গতি প্রদান করতে সক্ষম ছিল এবং এর রেঞ্জ ছিল প্রায় ৯৬০ নটিক্যাল মাইল (১,৭৮০ কিমি; ১,১০০ মা) এর মধ্যে ৯ নট (১৭ কিমি/ঘ; ১০ মাপাঘ)। মিটিওরের ৭ জন অফিসার ও ১০৮ জন তালিকাভুক্ত ক্রু ছিল।
এটি সজ্জিত ছিল চারটি ৮.৮ সেমি এসকে এল/৩০ বন্দুক দিয়ে, যার দুটি পাশাপাশি সামনের দিকে এবং দুটি পাশাপাশি জাহাজের পিছনের দিকে পিভটের উপরে সাজানো ছিল। বন্দুকসমূহ একসাথে ৪৬২ থেকে ৬৮০ রাউন্ড গোলাবারুদ নিক্ষেপ করতে পারত। এছাড়াও মিটিওরে তিনটি ৩৫ সেমি (১৪ ইঞ্চি) টর্পেডো টিউব ছিল, যার একটি বো-এ নিমজ্জিত ছিল এবং অপর দুইটি ডেকের উপরে ব্রোডসাইডে সাজানো ছিল। এর ১৫ মিমি (০.৫৯ ইঞ্চি) পুরু ডেক সুরক্ষিত ছিল, সেই সাথে ৩০ মিমি (১.২ ইঞ্চি) কনিংটাওয়ারের ইস্পাতের বর্ম প্লাটিং।
পরিসেবার ইতিহাস
মিটিওর ১৯৮৮ সালে কিলের জার্মানিওয়াফট শিপইয়ার্ডে তৈরি করা হয়েছিল এবং ১৮৯০ সালে ২০ জানুয়ারি চালু করা হয়েছিল। ১৮৯১ সালে ১৯ মে ফিটিং-আউট কাজ শেষ হওয়ার পর, মিটিওর জার্মান ফ্লিটে কমিশন লাভ করেছিল। মিটিওর জার্মান ফ্লিটে সংক্ষিপ্তভাবে ব্যবহৃত হয়, যার কারণ ছিল বৃহৎ অংশের দরিদ্র পরিচালনা ব্যবস্থা ও উচ্চ গতিতে অত্যধিক কম্পন সৃষ্টি। ১৮৯৩ সালে এটিকে ডিসপাস ভ্যাসেল হিসাবে আই বিভাগে স্থান্তারিত করা হয়েছিল, যেখানে সাসেন-ক্লাস আয়রোণক্লাডের চারটি জাহাজের সাথে ক্ষান্ত হয়েছিল।
১৮৯৫ সালে মিটিওরকে ফ্রন্ট লাইন সার্ভিস থেকে তুলে নেওয়া হয়েছিল এবং মৎস রক্ষণাবেক্ষণ কাজে ব্যবহার করা হয়েছিল। এ কাজেও এক বছর লাগানোর পর তাকে পরিসেবার বাইরে স্থাপন করা হয়েছিল। ১৮৯৯ সালে তার ভগিনী জাহাস কমেটের সাথে হালকা ক্রুইজার হিসাবে ভাগ করা হয়েছিল এবং দুটি একই সাথে নৌবাহিনীর রেজিস্টার থেকে তাড়িত হয়। প্রথম বিশ্বযুদ্ধে এটি তার কর্মকক্ষতা অনুসারে পরিসেবা প্রদান করেছিল। ১৯১৯ সালে জার্মান ডিফেক্ট এটিকে বিক্রি করে দেয় এবং রেন্ডসবার্গে এটি ভেঙ্গে ফেলা হয়েছিল।
নবীনচন্দ্র সেন
নবীনচন্দ্র সেন (জন্ম: ১০ ফেব্রুয়ারি, ১৮৪৭ - মৃত্যু: ২৩ জানুয়ারি, ১৯০৯) বাংলা সাহিত্যের একজন উল্লেখযোগ্য কবি।
প্রাথমিক জীবন
চট্টগ্রাম জেলার রাউজান থানার অন্তর্গত পশ্চিম গুজরার (নোয়াপাড়া) সুপ্রসিদ্ধ প্রাচীন জমিদার পরিবারে তার জন্ম। তার পিতার নাম গোপীমোহন রায় এবং মাতার নাম রাজরাজেশ্বরী।
শিক্ষা জীবন
পাঁচবছর বয়সে তিনি লেখাপড়া শুরু করেন। ১৮৬৩ সালে তিনি চট্টগ্রাম স্কুল (বর্তমানে চট্টগ্রাম কলেজিয়েট স্কুল) থেকে এন্ট্রান্স পরীক্ষায় প্রথমশ্রেণিতে উত্তীর্ণ হন। এরপর উচ্চশিক্ষার জন্য কলকাতা যান। ১৮৬৫ সালে তিনি কলকাতার প্রেসিডেন্সি কলেজ (বর্তমান প্রেসিডেন্সি বিশ্ববিদ্যালয়) থেকে দ্বিতীয় বিভাগে এফএ এবং জেনারেল অ্যাসেমব্লিজ ইন্সটিটিউশন (স্কটিশচার্চ কলেজ) থেকে ১৮৬৯ সালে বিএ পাশ করেন।
কর্মজীবন
বি.এ. পাশ করার পরে প্রেসিডেন্সি কলেজের অধ্যক্ষ সাট্ক্লিফ এর সুপারিশে নবীনচন্দ্র কলকাতার বিখ্যাত হেয়ার স্কুলে তৃতীয় শিক্ষক হিসাবে নিয়োগ পান। কিছুদিন পরে বেকার হয়ে পড়েন। পরে ডেপুটি ম্যাজিষ্ট্রেট নিয়োগের প্রতিযোগিতামূলক পরীক্ষায় অংশগ্রহণ করে উত্তীর্ণ হন। মাত্র একুশ বছর বয়সে তিনি কর্মজীবনে প্রতিষ্ঠিত হন। প্রথমে ১৭ জুলাই ১৮৬৮ বেঙ্গল সেক্রেটারীয়েটের এসিষ্ট্যাণ্ট পদে যোগ দেন। ২৪ জুলাই ১৮৬৯ যশোরে ডেপুটি ম্যাজিষ্ট্রেট ও ডেপুটি কালেক্টর পদে তাকে পদায়ন করা হয়। কর্মজীবনে তিনি বাংলা, বিহার, ত্রিপুরার অনেকস্থানে দক্ষতার সাথে দায়িত্ব পালন করেন। তিনি দুই দফায় মোট প্রায় আটবছর ফেনীতে ডেপুটি ম্যাজিষ্ট্রেট ও ডেপুটি কালেক্টর হিসেবে কর্মরত ছিলেন। এসময় তিনি অনন্য কর্মদক্ষতায় একটি জঙ্গলাকীর্ণ স্থানকে মনোরম শহরে পরিণত করেন। ১৮৮৬ খ্রিষ্টাব্দে তিনি ফেনী হাই স্কুল প্রতিষ্ঠা করেন। যা বর্তমানে ফেনী সরকারি পাইলট হাই স্কুল। প্রায় ছত্রিশ বছর সরকারি চাকুরি করার পরে ১ জুলাই ১৯০৪ অবসর গ্রহণ করেন। চাকুরির শেষ লগ্নে তিনি রানাঘাটের মহকুমা শাসক হয়ে এসেছিলেন।
সাহিত্যকর্ম
নবীনচন্দ্রের প্রথম কবিতা কোন এক বিধবা কামিনীর প্রতি প্রকাশিত হয় তৎকালীন অন্যতম খ্যাতনামা পত্রিকা এডুকেশন গেজেট-এ, যখন তিনি এফ.এ (বর্তমান উচ্চ মাধ্যমিক) শ্রেণীর ছাত্র। তার প্রথম বই "অবকাশরঞ্জিনী"র প্রথম ভাগ প্রকাশিত হয় ১২৭৮ বঙ্গাব্দের পহেলা বৈশাখ এবং এর দ্বিতীয় খন্ড প্রকাশিত হয় ২৯ জানুয়ারি, ১৮৭৮এ। শেষের কাব্য তিনটি( রৈবতক,কুরুক্ষেত্র,প্রভাস) আসলে একটি বিরাট কাব্যের তিনটি স্বতন্ত্র অংশ। এই কাব্য তিনটিতে কৃষ্ণচরিত্রকে কবি বিচিত্র কল্পণায় নতুনভাবে ফুটিয়ে তুলেছিলেন। কবির মতে আর্য ও অনার্য সংস্কৃতির সংঘর্ষের ফলে কুরুক্ষেত্রযুদ্ধ হয়েছিল। এবং আর্য অনার্য দুই সম্প্রদায়কে মিলিত করে শ্রীকৃষ্ণ প্রেমরাজ্য স্থাপন করেছিলেন। নবীনচন্দ্র ভগবতগীতা এবং মার্কণ্ডেয়-চণ্ডীরও পদ্যানুবাদ করেছিলেন। নবীনচন্দ্রের কবিত্ব জায়গায় জায়গায় চমৎকার কিন্তু কবি এই চমৎকারিত্ব সব জায়গায় বজায় রাখতে পারেন নি। এই কারণে এবং কাব্য বাঁধুনি না থাকায় নবীনচন্দ্রের কবিত্বের ঠিকমত বিচার করা কঠিন হয়ে পড়েছে। নবীনচন্দ্র কিছু গদ্যরচনাও করেছিলেন। তার আত্মকথা আমার জীবন একটি উপন্যাসের মত সুখপাঠ্য গ্রন্থ। তিনি ভানুমতী নামে একটি উপন্যাসও রচনা করেছিলেন।
গ্রন্থ
নবীনচন্দ্রের মহাকাব্যের মধ্যে রয়েছে
নবীনচন্দ্রের অন্যান্য কাব্যগ্রন্থের মধ্যে উল্লেখযোগ্য দুই ভাগ
নীলনদের যুদ্ধ
নীলনদের যুদ্ধ ছিল ১৭৯৮ খ্রিস্টাব্দের ১লা আগস্ট থেকে ৩রা আগস্ট মিশরের নীল বদ্বীপের নিকট ভূমধ্যসাগরীয় উপকূলের আবুকির উপসাগরে ব্রিটিশ রাজকীয় নৌবাহিনী এবং ফরাসি প্রজাতন্ত্রের নৌবাহিনীর মধ্যেকার একটি বড় নৌ-যুদ্ধ। যুদ্ধটি ভূমধ্যসাগর জুড়ে গত তিন মাস ধরে চলা একটি নৌ অভিযানের চূড়ান্ত পর্ব ছিল, যখন একটি বড় ফরাসি কনভয় জেনারেল নেপোলিয়ন বোনাপার্টের অধীনে একটি অভিযাত্রী বাহিনী নিয়ে তুলোঁ থেকে আলেকজান্দ্রিয়ার দিকে যাত্রা করেছিল।
নাটালিয়া স্টার
নাটালিয়া স্টার (জন্ম: ২২ মার্চ ১৯৯৩, অস্ট্রিউ, পোল্যান্ড) একজন পোলিশ বংশোদ্ভূত মার্কিন গ্ল্যামার ও ফেটিশ মডেল এবং পর্নোগ্রাফিক অভিনেত্রী।
জীবনী
নাটালিয়া স্টার, মঞ্চের নাম কাটারজিনা টাইজকার, জন্ম ১৯৯৩ সালের মার্চ মাসে পোল্যান্ডের অস্ট্রিউ শহরে। ২০০০ সালের বড়দিনে, সাত বছর বয়সে, তিনি এবং তাঁর পরিবার মার্কিন যুক্তরাষ্ট্রের উইলিয়ামবার্গ, ব্রুকলিনে চলে আসে।
তিনি হলেন অশ্লীল অভিনেত্রী নাতাশা স্টার এর ছোট বোন। তারা একসাথে দ্য স্টার সিস্টার্স নামে বিভিন্ন সহযোগিতা করেছেন এবং সান্স অব এনার্কির সপ্তম মৌসুমের প্রিমিয়ারে ডেইজি মেরি, মিস্টি স্টোন, আলেক্সা এইমস, লেটন বেন্টন, ক্যাসান্দ্রা ক্রুজ, মিয়া ইসাবেলা এবং ভিকি চেসের মতো অন্যান্য অভিনেত্রীর সাথে উপস্থিত হয়েছেন।
শাহজাদাপুর ইউনিয়ন
শাহজাদাপুর বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি ইউনিয়ন।
আয়তন
শাহজাদাপুর ইউনিয়নের আয়তন ৭,৭৭৩ একর (৩১.৪৬ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুসারে শাহজাদাপুর ইউনিয়নের মোট জনসংখ্যা ২৪,২৮১ জন। এর মধ্যে পুরুষ ১১,৭৮৩ জন এবং মহিলা ১২,৪৯৮ জন। মোট পরিবার ৪,৯১০টি। জনসংখ্যার ঘনত্ব প্রতি বর্গ কিলোমিটারে প্রায় ৭৭২ জন।
ইতিহাস
১৩০১-০২ খ্রিষ্টাব্দ ৭০৩ হিজরিতে তৎকালীন সিলেটের রাজা গৌর গোবিন্দ রায়ের বিরুদ্ধে সোনারগাঁওয়ে দিল্লির সুলতান গিয়াস উদ্দিন আজম শাহ্ এর পুত্র সুলতান শামসুদ্দিন ফিরুজ শাহের কাছে সিলেটের কয়েক মুসলমান তাদের নির্যাতনের অভিযোগ করেছিলেন। অভিযোগর প্রেক্ষিতে সোনারগাঁওয়ের সুলতান তার ভাগিনা সিকান্দার খান গাজীর নেতৃত্বে সিলেট অভিযানে সৈন্য প্রেরণ করেন। এ প্রথম অভিযানটি ব্যার্থ হয়ে গেলে ভাগিনার সাহায্যে এগিয়ে আসার জন্য সাঁতগাওএর গভর্নর নাসির উদ্দীনকে তিনি নির্দেশ দেন। এসময় মুসলিম নির্যাতনের কথাশুনে হজরত শেখ জালাল উদ্দীন ইয়েমিনী (হজরত শাহজালাল রঃ) তার সফর সঙ্গীরা ও সিকান্দার খানের সাথে যোগ দেয়।এসময়ে তাদের আরেক সফর সঙ্গী ছিলেন হজরত শাহ রুকন উদ্দিন আনসারী যার মাজার আজও রয়েছে। তার নাম অনুসারে এই এলাকার নাম হয় শাহ্জাদাপূর। তাদের যুদ্ধে রাজা গৌড় গোবিন্দ শোচনীয়ভাবে পরাজিত হয়ে আসামের পার্বত্য অঞ্চলে পলায়ন করে। ইউনিয়নটি প্রতিষ্ঠা হয় ১৯১৯ইংরেজি সালে।
অবস্থান ও সীমানা
সরাইল উপজেলার পূর্বাংশে শাহজাদাপুর ইউনিয়নের অবস্থান। এ ইউনিয়নের পশ্চিমে নোয়াগাঁও ইউনিয়ন, দক্ষিণে শাহবাজপুর ইউনিয়ন, দক্ষিণ-পূর্বে বিজয়নগর উপজেলার বুধন্তি ইউনিয়ন, পূর্বে নাসিরনগর উপজেলার হরিপুর ইউনিয়ন, উত্তরে নাসিরনগর উপজেলার পূর্বভাগ ইউনিয়ন এবং উত্তর-পূর্বে নাসিরনগর উপজেলার গোকর্ণ ইউনিয়ন অবস্থিত।
শিক্ষা ব্যবস্থা
২০১১ সালের আদমশুমারি অনুসারে শাহজাদাপুর ইউনিয়নের সাক্ষরতার হার ৩৬.২%।
যোগাযোগ ব্যবস্থা
ঢাকা-সিলেট মহাসড়কের তিতাসসেতুর স্থান শাহবাজপুর থেক উত্তরধিকে ওবায়দুল্লাহরোড সরাসরি দেওড়া, মলাইশহয়ে শাহ্জাদাপূরপর্যন্ত পৌঁছেছে এবং মলাইশ গাজীপুর ব্রীজ গোড়া থেকে গাজীপুর সরকারী স্কুল পর্যন্ত কাচাঁ রাস্তা ।
খাল ও নদী
তিতাস নদী,গাজীপুর খাল।
দর্শনীয় স্থান
শাহজাদাপুর গ্রামে অবস্থিত শাহজাদাপুর জোড়দীঘি যার আয়তন প্রায় একটি ১৬একর অন্যটি প্রায় ১২একরের মনোরম পরিবেশ। শাহজাদাপুর গ্রামে অবস্থিত প্রাচীন শাহী দরগাহ জামে মসজিদ অনুমান ১৩০০খ্রিষ্টাব্দে প্রতিষ্ঠিত হয়। শাহজাদাপুর উচ্চ বিদ্যালয় ১৯৯৪ সালে প্রতিষ্টিত হয়।চারতলা বিশিষ্ট আধুনিক বিল্ডিংটি মনোরম পরিবেশে অবস্থিত। গাজীপুর সরকারি প্রাথমিক বিদ্যালয় দ্বিতলা বিশিষ্ট সুন্দর ও মনোরেম পরিবেশে অবস্থিত পাশেই শ্রী শ্রী মা রক্ষা কালি মন্দির ও প্রাচীন বট গাছ যা হিন্দু ধর্মীয়দের মানুষদের জন্য খুবই গুরুত্বপূর্ণ  ধর্মীয় স্থান হিসেবে ব্রাহ্মণবাড়িয়া অঞ্চলে পরিচিত। হজরত শাহ্ রুকন উদ্দিন আনসারি (রঃ) এর মাজার ও মলাইশের তিতাসপাড়।
ফাদেলা আমারা
ফাদেলা আমারা (জন্ম ২৫ ফেব্রুয়ারি ১৯৬৪) একজন ফরাসি নারীবাদী এবং রাজনীতিবিদ, যিনি তার রাজনৈতিক জীবন শুরু করেছিলেন ব্যালিউয়ের দরিদ্র নারীদের একজন প্রতিনিধি হিসেবে। তিনি ফরাসি রক্ষণশীল রাজনৈতিক দল ইউনিয়ন ফর এ পপুলার মুভমেন্ট (ইউএমপি) সরকারের প্রধানমন্ত্রী ফ্রাঁসোয়া ফিলনের নগর উন্নয়ন বিষয়ক প্রতিমন্ত্রী ছিলেন। তিনি নি প্যুঁত নি সম্যুসেস সংগঠন এর সাবেক সভাপতি।
জীবনী
আমারা ফ্রান্সের প্যুই-দে-দোম দেপার্ত্যমঁ জেলার ক্লের্মোঁ-ফেরঁ শহরে অবস্থিত আলজেরিয়ান বারবার কাবিল উপজাতিদের জরুরি আবাসন এ বসবাসকারী পিতা-মাতার ঘরে জন্মগ্রহণ করেন। এই শহরকে পরবর্তীতে তিনি বস্তির শহর বলে বর্ণনা করেন। তার শৈশবের এই এলাকাটি মাগরেব থেকে আসা অভিবাসীদের দ্বারা জনবহুল ছিল। তিনি এগারো সন্তানের পরিবারে জন্মগ্রহণ করেছিলেন, যেখানে তার চার বোন এবং ছয় ভাই ছিল। তার মা ছিলেন একজন গৃহিণী এবং বাবা ছিলেন একজন শ্রমিক, যিনি সপ্তাহের ছুটির দিন সহ সকল কার্যদিবসেই বাজারে কাজ করতেন। নিজের আর্থিক অস্বচ্ছলতা সত্ত্বেও আমরার বাবা আলজেরিয়ায় তার গ্রামের বাড়িতে টাকা পাঠাতেন এবং জেলার দরিদ্রদের জন্যও কিছু সরিয়ে রাখতেন। সেখানকার নারীদের অবস্থা সম্পর্কে তিনি বলেন, "কন্যা, বোন, চাচাতো বোন, মহিলা প্রতিবেশীদের অবশ্যই হয় আজ্ঞাবহ কিন্তু সৎ ক্রীতদাসে মতো আচরণ করতে হবে, অথবা সস্তা বেশ্যার মত আচরণ করতে হবে।স্বাধীনতা বা নারীত্বের যে কোন চিহ্নকে আপত্তিকর এবং উস্কানি হিসেবে দেখা হয়।" যদিও তিনি সাহিত্য পড়াশোনা করতে চেয়েছিলেন, অবশেষে তিনি অফিসের কর্মচারী হিসাবে যোগ্যতা অর্জন করেছিলেন।
১৯৭৮ সালে, যখন আমারার বয়স ১৪ বছর ছিল, তখন এক মাতাল ড্রাইভার তার ভাই মালিক এর উপর দিয়ে গাড়ি চালিয়া দেয়। এই দূর্ঘটনার কয়েক ঘণ্টা পর আঘাতের কারণে মালিক মারা যান। ঘটনাস্থলে চালকের পাশে পুলিশকে দেখে আমারা হতবাক হয়ে যান।
ক্লারমন্ট-ফেরান্ডের তরুণদের মধ্যে নির্বাচনী নিবন্ধনকে উৎসাহিত করার লক্ষ্যে আমারা প্রথম সমাবেশে অংশ নিয়েছিলেন।যখন তার বয়স ১৬ বছর, তখন তিনি যে জেলায় বসবাস করতেন পৌর কর্তৃপক্ষ তা ধ্বংস করার সিদ্ধান্ত নেয়। তিনি এটি রক্ষার সমর্থন আদায়ের জন্য ঘরে ঘরে প্রচারণা চালিয়েছিলেন।১৮ বছর বয়সে, প্রতিবেশী সম্প্রদায়ের মধ্যে মিটিংয়ের মাধ্যমে তিনি নারীর স্বায়ত্তশাসন এবং স্বতন্ত্র চিন্তার বিকাশের লক্ষ্যে অ্যাসোসিয়েশন ডেস ফেমেস পোল ল'ইঞ্চেজ ইন্টারকমিউনোটায়ার (উইমেনস অ্যাসোসিয়েশন ফর ইন্টারকমিউনাল এক্সচেঞ্জ) প্রতিষ্ঠা করেন, যা ইসলামী নারীবাদের একটি নতুন উদাহরণ।
১৯৮৩ সালে তিনি বুরস (উত্তর আফ্রিকান বংশোদ্ভূত ফরাসি) এর একটি গণ বিক্ষোভে অংশ নিয়েছিলেন, এবং ১৯৮৬ সাল থেকে তিনি নাগরিক অধিকার সংগঠন এসওএস রেসিস্মের একজন কর্মী ছিলেন। ২০০০ সালে তিনি ফেডারেশন ন্যাশনাল ডেস মাইসন্স ডেস পোটেস (এফএনএমপি) এর সভাপতি নির্বাচিত হন। ১৯৮৯ সালে তিনি মহিলা কমিশন প্রতিষ্ঠা করেন, যার প্রধান উদ্দেশ্য ছিল শহরাঞ্চল এবং শহরতলিতে মহিলাদের অবস্থান অনুসন্ধান করা এবং সেই সম্প্রদায়ের দাবিগুলি নথিভুক্ত করা।
২০০১ সালের মার্চে তিনি ক্লারমন্ট-ফেরান্ডের পৌর পরিষদে সমাজতান্ত্রিক দলের তালিকায় নির্বাচিত হন।
২০০২ সালে ১৭ বছর বয়সী সোহানে বেনজিয়ানের হত্যাকাণ্ডের পর, নি প্যুঁত নি সম্যুসেস (নারী নয় বেশ্যা, না আজ্ঞাবহ) ব্যানারের তিনি হত্যাকাণ্ডের স্থান থেকে একটি মিছিলের আয়োজন করেন। নীতিবাক্যটি কার্যকর হয় এবং ফলস্বরূপ প্রতিষ্ঠানের নাম হয়ে যায়, যার সভাপতি হন আমারা।
সমাজতান্ত্রিক দলের একজন সদস্য ও পৌর কাউন্সিলর থাকা অবস্থাতেই ২০০৭ সালের ১৯ জুন তিনি ফ্রান্সের প্রধানমন্ত্রী ফ্রাঁসোয়া ফিলনের দ্বিতীয় ইউএমপি সরকারের নগর উন্নয়ন বিষয়ক প্রতিমন্ত্রী নিযুক্ত হন। তিনি ২০১০ সালে সরকার ত্যাগ করেন এবং ২০১১ সালের জানুয়ারিতে ফ্রান্সের সামাজিক বিষয়ের মহাপরিদর্শক হিসেবে মনোনীত হন।
ধর্মনিরপেক্ষতা
বোরকা অধ্যয়ন কমিশনের প্রধান আন্দ্রে জেরিন দ্য ইকোনমিস্টকে দেওয়া এক সাক্ষাৎকারে বলেছিলেন, "আমরা এটা মেনে নেব না যে একটি বিশেষ ধর্ম: ইসলাম বা অন্য কিছু, জনসাধারণের জায়গা দখল করে এবং নাগরিক সমাজের উপর তার নিয়মগুলি নির্ধারণ করে। মৌলবাদীদের সাথে এটাই হচ্ছে ... এটা পশ্চিমা সভ্যতার পুরো ইতিহাসের বিরুদ্ধে যায়।"
জীবন নদীর দুটি পাড়
জীবন নদীর দুটি পাড় ২০০২ সালে মুক্তি লাভ করা একটি অসমীয়া চলচ্চিত্র। জে আর পি ফিল্মস পরিবেশিত সবিতা বড়াই প্রযোজিত এই চলচ্চিত্রটি পরিচালনা করেছেন মুন্না আহমেদ। সংগীত পরিচালনা করেছেন জুবিন গার্গ এবং দিগন্ত ভারতী। মুখ্য চরিত্রে অভিনয় করেছেন যতীন বড়া এবং প্রস্তুতি পরাশর।
সংগীত
চলচ্চিত্রটির সংগীত পরিচালনা করেছেন জুবিন গার্গ এবং দিগন্ত কলিতাই। গানের কথাগুলোও জুবিন গার্গ এবং দিগন্ত লিখেছেন। সংগীতসমূহে কণ্ঠদান করেছেন জুবিন গার্গ, মহালক্ষ্মী আয়ার, জংকী বরঠাকুর, প্রেম, অর্ণব, পাপরি আরু কাশ্মীরিয়ে। জুবিনর শব্দ এলবাম কঁকাল খামুচীয়া শীর্ষক গীতটি বোলছবি স্টুডিওতে সন্নিবিষ্ট করা হয়। এই ঘর আমার, বিভাবরী আমারে মিলনর এবং কিয়নো জ্বলি আছা এই তিনিটি গীতর সংগীত দিগন্ত কলিতা এবং সংগীত জুবিন গার্গ।
গ্লেন হল
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও নর্থ ইস্টার্ন দলের প্রতিনিধিত্ব করেছেন তিনি। দলে তিনি মূলতঃ লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন রোডস বিশ্ববিদ্যালয় থেকে ফার্মেসি বিষয়ে স্নাতক ডিগ্রীধারী গ্লেন হল।
প্রথম-শ্রেণীর ক্রিকেট
১৯৬০-৬১ মৌসুম থেকে ১৯৬৭-৬৮ মৌসুম পর্যন্ত গ্লেন হলের প্রথম-শ্রেণীর খেলোয়াড়ী জীবন চলমান ছিল। প্রথম-শ্রেণীর ক্রিকেটে দূর্দান্তভাবে সূচনা করেন। ১৯৬০-৬১ মৌসুমে সাউথ আফ্রিকান ইউনিভার্সিটিজের সদস্যরূপে ওয়েস্টার্ন প্রভিন্সের বিপক্ষে প্রথম খেলতে নামেন। খেলায় তিনি ৪/২৪ ও ৯/১২২ লাভ করেন। খেলায় তিনি ১৪৬ রান খরচায় ১৩ উইকেট পেয়েছিলেন। ১৯৬১-৬২ মৌসুমে ট্রান্সভালের বিপক্ষে ইস্টার্ন প্রভিন্সের সদস্যরূপে ব্যক্তিগত সর্বোচ্চ ৬৩ রান তুলেন। দলের পক্ষে সর্বোচ্চ রান সংগ্রহকারীর ভূমিকায় অবতীর্ণ হলেও ঐ খেলায় তার দল ইনিংস ব্যবধানে পরাজিত হয়েছিল। তবে, পরবর্তী মৌসুমগুলোয় তিনি তার প্রতিশ্রুতিশীলতা ধরে রাখতে পারেননি। এরপর থেকে অবশ্য অনিয়মিতভাবে প্রথম-শ্রেণীর খেলায় অংশ নিতে থাকেন।
কিন্তু, ১৯৬৪-৬৫ মৌসুমে আবারও খেলার জগতে ঝড় তুলেন। সফররত এমসিসি দলের বিপক্ষে ৪/১১৩ ও নর্থ-ইস্টার্ন ট্রান্সভালের বিপক্ষে ৬/১৪৫ পান। তবে, উভয় খেলাতেই তার দল ইনিংস ব্যবধানে পরাভূত হয়েছিল। ১৯৬৫-৬৬ মৌসুমে কারি কাপে নর্থ-ইস্টার্ন ট্রান্সভালের পক্ষে বি গ্রুপে খেলেন। ২৬.১১ গড়ে ২৭ উইকেট পান। তন্মধ্যে, প্রিটোরিয়ায় অরেঞ্জ ফ্রি স্টেটের বিপক্ষে ৭/১৩৭ ও ৪/৯৫ পান। এর পর থেকেই তার খেলার মান ক্রমশঃ দূর্বলতর হতে থাকে। ফলশ্রুতিতে, ১৯৬৭-৬৮ মৌসুম শেষে আর কোন প্রথম-শ্রেণীর খেলায় অংশ নিতে তাকে আর দেখা যায়নি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন গ্লেন হল। ১ জানুয়ারি, ১৯৬৫ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার।
১৯৬৪-৬৫ মৌসুমে ইংল্যান্ড দল দক্ষিণ আফ্রিকা গমন করে। সিরিজের তৃতীয় টেস্টে তাকে দক্ষিণ আফ্রিকান দলের সদস্যরূপ অন্তর্ভুক্ত করা হয়। তবে, খেলায় তিনি ৯৪ রান খরচায় মাত্র একটি উইকেট লাভ করেছিলেন।
দীর্ঘদেহী লেগ স্পিনার হিসেবে সুনাম ছিল তার। দ্রুতলয়ে গুগলি ও টপ স্পিন বোলিং করতেন। ব্যাটসম্যান হিসেবে সমগ্র খেলোয়াড়ী জীবনে মাত্র দুইবার বিশরানের কোটা অতিক্রমণ করতে পেরেছিলেন। তবে, উভয় ক্ষেত্রেই পঞ্চাশোর্ধ্ব ইনিংস খেলেছিলেন তিনি। ৩০ বছর পূর্তি হবার পূর্বেই তার প্রথম-শ্রেণীর খেলোয়াড়ী জীবনের ইতি ঘটে।
মামা ভাগ্নে পাহাড়
মামা ভাগনে পাহাড় হল বীরভূম জেলার একমাত্র পাহাড়। এটি ছোট নাগপুর মালভূমি র অন্তিম পূর্ব ভাগে অবস্থিত দুবরাজপুর শহরের নিকট অবস্থিত। এই পাহাড়টি মূলত 'গ্রানাইট' শিলা দ্বারা গঠিত। মামা ভাগ্নে পাহাড় বর্তমানে একটি পর্যটনের জায়গা হিসেবে সুবিদিত।
পুরাণ ও ইতিহাস
এই পাহাড়ের আশে পাশে কোথাও পাহাড় বা টিলা না থাকলেও ব্যতিক্রমী ভাবে এই বিক্ষিপ্ত অনুচ্চ টিলা ও প্রস্তরররাজি বহু পুরাণকথার জন্ম দিয়েছে। রাম যখন সীতা উদ্ধারে লঙ্কা যাত্রা করেন তখন হিমালয় থেকে সেতু বন্ধের পাথর রথে করে আনা হচ্ছিল। সেসময় কিছু পাথর পড়ে 'মামা ভাগনে' পাহাড়ের সৃষ্টি এরকম কিংবদন্তি প্রচলিত আছে। অপর একটি পৌরাণিক সূত্রে জামা যায় দেবতা বিশ্বকর্মা মহাদেব শিববে র আদেশে দ্বিতীয় কাশী নির্মান করছিলেন এক রাত্রির মধ্যে। সেই সময় পড়ে যাওয়া পাথর থেকেই সৃষ্টি হয় মামা ভাগনে পাহাড়।
সংস্কৃতি
মামা ভাগনে পাহাড়, পাহাড়ের ওপর পাহাড়েশ্বর শ্মশানকালীমন্দির ও নিকটবর্তী হেতমপুর রাজবাড়ি কে কেন্দ্র করে বীরভূম গুরুত্বপূর্ণ পর্যটন কেন্দ্র গড়ে উঠেছে। এই অঞ্চলে সত্যজিৎ রায়ে র অভিযান (চলচ্চিত্র), গুপী গাইন বাঘা বাইন ও সন্দীপ রায়ে র রবার্টসনের রুবি, গোঁসাইপুর সরগরম ইত্যাদি ছবির চলচ্চিত্রায়ন হয়েছে।
করোনাভাইরাস রোগ
করোনাভাইরাসের বিভিন্ন সংক্রমণগুলি হলো সিভিয়ার একিউট রেসপিরেটোরি সিন্ড্রোম (এসএআরএস), মিডল ইস্ট রেসপিরেটোরি সিন্ড্রোম (এমইআরএস) এবং করোনাভাইরাস রোগ ২০১৯ (কোভিড-১৯)। করোনাভাইরাসগুলি সর্দি-কাশি এর কিছু জোরের কারণেও হতে পারে।
কোভিড-১৯ দ্বারা সৃষ্ট ২০১৯–২০ করোনাভাইরাস প্রাদুর্ভাবকে ২০২০ সালের ১১ মার্চ বিশ্ব স্বাস্থ্য সংস্থা (ডাব্লুএইচও) দ্বারা একটি বৈশ্বিক মহামারী হিসাবে ঘোষণা করা হয়েছিল। এই রোগের স্থানীয় সংক্রমণ ছয়টি ডাব্লুএইচও অঞ্চল জুড়ে অনেক দেশে রেকর্ড করা হয়েছে। কোভিড-১৯ সার্স-কোভ-২ করোনাভাইরাস দ্বারা সৃষ্ট।
সার্স
২০০৩ সালের সিভিয়ার একিউট রেসপিরেটোরি সিন্ড্রোম করোনাভাইরাস (সার্স-কভি), তীব্র শ্বসনতন্ত্র লক্ষণসমূহ (সার্স) এর সৃষ্টি করে। ২০০২—২০০৪ সার্স প্রাদুর্ভাব এ ২৯ টি দেশ ও অঞ্চল থেকে ৮,০০০ এরও বেশি লোক সংক্রামিত হয়েছিল এবং বিশ্বজুড়ে কমপক্ষে ৭৭৪ জন মানুষ মারা গিয়েছিল।
মার্স
২০১২ সালে মিডল ইস্ট রেসপিরেটোরি সিন্ড্রোম করোনাভাইরাস (মার্স-কভি) মধ্যপ্রাচ্যে চিহ্নিত হয়েছিল।
কোভিড-১৯
গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস ২ (সার্স-কভি-২) করোনাভাইরাস রোগ ২০১৯ (কোভিড-১৯) সৃষ্টি করেছিলো, যা ডিসেম্বর ২০১৯ এ উহান, চীন এ নিউমোনিয়া প্রাদুর্ভাব এর কারণে সৃষ্টি হয়েছিলো।
করোনাভাইরাস এর ধরন
ছয় প্রজাতির মানব করোনভাইরাসগুলি জানা যায়, এর মধ্যে চারটি ভাইরাসগুলির মধ্যে রয়েছে যা সাধারণ সর্দি বা সাধারণ শ্বাসকষ্টজনিত অসুস্থতার কারণ করে: এইচকোভ-২৯৯ই, এইচকোভ-এনএল৩, এইচকোভ-ওসি৪৩, এবং এইচকোভ-এইচকিউ১ দুটি অতিরিক্ত প্রজাতি আরও মারাত্মক লক্ষণ সৃষ্টি করে এবং এটি মারাত্মক হতে পারে:মার্স-কোভ এবং সার্স করোনাভাইরাসগুলির দুটি পৃথক স্ট্রেন: সার্স-কোভ এবং সার্স-কোভ-২.
সূর্যেন্দুবিকাশ করমহাপাত্র
সূর্যেন্দুবিকাশ করমহাপাত্র (১ সেপ্টেম্বর ১৯২৪ – ২৩ মার্চ ২০০৭) ছিলেন বিশিষ্ট ভারতীয় বাঙালি পদার্থবিজ্ঞানী।
জন্ম ও শিক্ষাজীবন
সূর্যেন্দুবিকাশ করমহাপাত্রের জন্ম ১৯২৪ খ্রিস্টাব্দের ১ সেপ্টেম্বর ব্রিটিশ ভারতের অধুনা পশ্চিমবঙ্গের তৎকালীন অবিভক্ত মেদিনীপুর জেলার মোহনপুর সমষ্টি উন্নয়ন ব্লকের প্রত্যন্ত গ্রাম মোহনপুরের জমিদার পরিবারে। পিতা ছিলেন জমিদার কিশোরীরঞ্জন করমহাপাত্র এবং মাতা হিরণ্ময়ী দেবী। সূর্যেন্দুবিকাশ ছিলেন পিতামাতার জ্যেষ্ঠ পুত্র (দ্বিতীয় সন্তান)। তার অনুজ ছিলেন নির্মলেন্দুবিকাশ। শিশুকাল থেকেই সূর্যেন্দু ছিলেন অত্যন্ত মেধাবী। লেখাপড়ার শুরু পিতার কাছেই। প্রাথমিক পাঠ গ্রামের প্রাইমারী স্কুলে হলেও বাড়ির কাছাকাছি কোন হাইস্কুল না থাকায় ষষ্ঠ শ্রেণী পর্যন্ত পাঠ পিতার কাছেই নেন। পরে ১৯৩৬ খ্রিস্টাব্দে বারো বৎসর বয়সে ভর্তি হন বিশ কিলোমিটার দূরবর্তী দাঁতন উচ্চ ইংরাজী বিদ্যালয়ে এবং রইলেন বিদ্যালয়ের ছাত্রাবাসে। ১৯৪১ খ্রিস্টাব্দে কৃতিত্বের সঙ্গে ম্যাট্রিক পাশ করেন। ইন্টারমিডিয়েট পড়তে আসেন মেদিনীপুর শহরে। বি.এসসি পাশ করেন মেদিনীপুর কলেজ থেকে। বিএসসি পাশের পর ডাক্তারি পড়তে কলকাতায় আসেন। ইতিমধ্যে উদ্ভিদ বিজ্ঞানী গোপালচন্দ্র ভট্টাচার্যের অনুপ্রেরণায় সূর্যেন্দুবিকাশের রচিত বিজ্ঞান বিষয়ে কিছু লেখা জ্ঞান বিজ্ঞান -এ প্রকাশিত হয়েছিল। সেসব লেখা অধ্যাপক সত্যেন্দ্রনাথ বসুর নজরে আসে। তিনিই সূর্যেন্দুবিকাশকে পদার্থবিজ্ঞানে এমএসসি পড়ার পরামর্শ দেন। কলকাতা বিশ্ববিদ্যালয় থেকে এমএসসি পাশ করেন।
কর্মজীবন বিজ্ঞান গবেষণায়
এমএসসি পাশের পর ১৯৫২ খ্রিস্টাব্দে সাহা ইনস্টিটিউট অফ নিউক্লিয়ার ফিজিক্স তৎকালীন ইনস্টিটিউট অফ নিউক্লিয়ার ফিজিক্স-এর সাইক্লোটন প্রকল্পে গবেষণাজীবন শুরু করেন। প্রথমে ছিলেন অধ্যাপক মেঘনাদ সাহার তত্ত্বাবধানে এবং পরে পারমাণবিক পদার্থবিজ্ঞানের অন্যতম বিশিষ্ট বিজ্ঞানী বাসন্তীদুলাল নাগচৌধুরীর অধীনে। অধ্যাপক সাহার উৎসাহে তিনি  প্রেমচাঁদ-রায়চাঁদ বৃত্তির জন্য থিসিস জমা দেন। পরীক্ষাগারে ছোট মাস-স্পেকট্রোমিটারে আইসোটোপ পৃথকীকরণের সম্ভাবনার মৌলিক উদ্ভাবনের জন্য পিএইচডি ডিগ্রি লাভ করেন তিনি। Laboratory isotope separators and their application- শীর্ষক প্রবন্ধ ছিল তার গবেষণার বিষয়। তার থিসিসের পরীক্ষক ছিলেন অধ্যাপক শিশির কুমার মিত্র। প্রবন্ধটি পরবর্তীতে ''Advances of Electronics & Electron-Physics নামক একটি পর্যালোচনা পুস্তকে প্রকাশিত হয়। মূলত সেসময় হালকা আইসোটোপ পৃথক করার কাজ ভারতে কেউই শুরুই করেননি। ড. সূর্যেন্দুবিকাশ করমহাপাত্র সাহা ইনস্টিটিউট অফ নিউক্লিয়ার ফিজিক্স-এ পদার্থবিজ্ঞানের মাস স্পেকট্রোস্কোপি অ্যান্ড আইসোটোপ সেপারেশনের কাজ শুরু করেন নি, তিনি এনিয়েই আজীবন যুক্ত ছিলেন। একাধিক আয়নিত পরমাণুসমষ্টির সংমিশ্রণের বিশ্লেষণের জন্য তডিৎ-চুম্বকীয় পদ্ধতিতে এক বিশেষ ভর-বর্ণালির অভিনব এই যন্ত্র উদ্ভাবনে পরমাণু বিজ্ঞান গবেষণায় বেশ সুবিধা হয়। এতে তিনি দেশ-বিদেশ থেকে প্রশংসা পেয়েছেন। কানাডার অধ্যাপক ও ম্যাসস্পেকট্রোস্কোপিস্ট এইচ ই ডাকওয়ার্থ ১৯৬০ খ্রিস্টাব্দে ভারতে এসে তাঁর কাজের প্রশংসা করেন এবং তাকে কানাডায় কাজ করার আমন্ত্রণও করেছিলেন। ১৯৬২ খ্রিস্টাব্দে ড: রেনে বার্নাসের আমন্ত্রণে তিনি ফ্রান্সে এক আন্তর্জাতিক বিজ্ঞান সম্মেলনে যোগ দেন। পরে সাহা ইনস্টিটিউট অফ নিউক্লিয়ার ফিজিক্স-এ অধ্যাপক ও বিভাগীয় প্রধান হন এবং ১৯৮৬ খ্রিস্টাব্দে অবসর গ্রহণ করেন। অধ্যাপক সূর্যেন্দুবিকাশের কর্মজীবনে দু-টি ধারা ছিল। একটি বৈজ্ঞানিক গবেষণা এবং অন্যটি জনপ্রিয বিজ্ঞান প্রতিষ্ঠান কলকাতার বঙ্গীয় বিজ্ঞান পরিষদে যুক্ত থেকে বিজ্ঞানকে জনজীবনে জনপ্রিয় করে তোলা। স্কুল কলেজের ছাত্রজীবনে পড়াশোনার পাশাপাশি সাহিত্য সংস্কৃতি চর্চা এবং বিজ্ঞান বিষয়ক লেখালেখি চলত সমানতালে। তার রচিত গ্রন্থগুলি হল-
বিজ্ঞান প্রচার ও জনপ্রিয় করতে অবদান
বিজ্ঞানের গবেষণা ছাড়া জনপ্রিয় বিজ্ঞান প্রতিষ্ঠান কলকাতার বঙ্গীয় বিজ্ঞান পরিষদের সঙ্গে তিনি আজীবন যুক্ত ছিলেন। গবেষণার কাজে ব্যস্ততার মধ্যেও ১৯৮১―১৯৮২ খ্রিস্টাব্দে দুবার পরিষদের সভাপতিও হয়েছিলেন। বাংলা ভাষায় বিজ্ঞানের প্রসার ও জনপ্রিয করার জন্য তিনি পূর্বসূরীদের ন্যায় সচেষ্ট ছিলেন। নিজের গবেষণার বিষয়, পরিবেশ নিয়ে, জ্যোতির্বিজ্ঞান নিয়ে গ্রন্থ, প্রবন্ধাদি লিখেছেন বাংলা ভাষাতেই। গ্রামীণ এলাকার ছেলে-মেয়েদের বিজ্ঞানমনস্ক করে গড়ে তুলতে বিজ্ঞান মেলার প্রয়োজন অনুভব করেন। সেই সঙ্গে বিজ্ঞানকে জনপ্রিয করতে, ব্যবহারিক প্রয়োগ প্রদর্শনের জন্য ১৯৮২ খ্রিস্টাব্দে তিনি নিজের গ্রামেই গ্রামীণ বিজ্ঞান মেলা চালু করেছিলেন। বিভিন্ন বিষয়ের মডেল, যন্ত্রপাতি, আধুনিক কৃষি যন্ত্রপাতির প্রদর্শনীর ব্যবস্থা করতেন তিনি। ১৯৪৩ খ্রিস্টাব্দে পিতার স্মৃতিতে তৈরী কিশোরীরঞ্জন স্মৃতি পাঠাগার গ্রামীণ পাঠাগারে (বর্তমানে টাউন লাইব্রেরিতে পরিণত) পিতা কিশোরীরঞ্জন ও তার নিজের সংগৃহীত ও রচিত বহু পুস্তক আছে।
পারিবারিক জীবন ও জীবনাবসান
অধ্যাপক ড. সূর্যেন্দুবিকাশ করমহাপাত্র কলকাতার সল্টলেকে বসবাস করতেন। ২০০৭ খ্রিস্টাব্দের ২৩ মার্চ তিনি কলকাতায় প্রয়াত হন। তার স্ত্রী শান্তিলতা দেবী (২০১৬ খ্রিস্টাব্দে মারা যান) এবং দুই পুত্র- জ্যেষ্ঠ ফাল্গুনী কর মহাপাত্র ছিলেন আই আই টি'র আর্কিটেক্ট ইঞ্জিনিয়ার (২০১৮ খ্রিস্টাব্দে মারা যান) এবং কনিষ্ঠ শান্তুনু করমহাপাত্র কলকাতার বিশিষ্ট চিকিৎসক।
করগাঁও ইউনিয়ন, কটিয়াদী
করগাঁও ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
শিক্ষা
শিক্ষা প্রতিষ্ঠান
বাংলায় আন্তর্জাতিক সংবাদ
বাংলা ভাষায় সংবাদ পৃথিবীতে অনেক আছে। সংবাদগুলি সচরাচর হচ্ছে ঐ দেশের ও বিশ্বের খবর।
বাংলা ভাষায় আন্তর্জাতিক সংবাদের তালিকা
ভারত আর বাংলাদেশ ছাড়া এই আন্তর্জাতিক সংবাদ হয়:
দ্য উইনস্লো মেইল
উইনস্লো মেইল আগে মার্কিন যুক্তরাষ্ট্রের অ্যারিজোনার উইনস্লোতে প্রকাশিত একটি সংবাদপত্র ছিল। এটি ১৮৯৪-২০০৭ পর্যন্ত প্রকাশিত হয়েছিল।
লালমাথা কুচকুচি
সমগ্র পৃথিবীতে আনুমানিক ১০ হাজারেরও কম পূর্ণবয়স্ক লালমাথা কুচকুচি রয়েছে।
বিস্তৃতি
বাংলাদেশ, ভারত, ভুটান, নেপাল, মায়ানমার, মালয়েশিয়া, লাওস, কম্বোডিয়া, থাইল্যান্ড, ভিয়েতনাম, ইন্দোনেশিয়া ও চীনের গহীন চিরসবুজ বনাঞ্চলে লালমাথা কুচকুচির আবাস। এর বঙ্গীয় উপভাষিক নাম কুচকুচিয়া বা কুচকুইচ্যা থেকে ধারণা করা হয় যে বাংলাদেশে একসময় এরা সুলভ ও বেশ সুপরিচিত ছিল। তার কারণ হচ্ছে, যে পাখি সচরাচর জনসাধারণের চোখে পড়ে না, সেই পাখির সাধারণত কোন বাংলা নাম পাওয়া যায় না। ধারণা করা হয় যে কাঠুরিয়ারা এককালে প্রায়ই পাখিটি দেখতে পেতেন। কিন্তু বাংলাদেশের বনভূমির ব্যাপক ধ্বংসের ফলে পাখিটি বর্তমানে দুর্লভ ও বিপন্ন বলে বিবেচিত। সেদেশে কেবল লাউয়াছড়া ও কাপ্তাই জাতীয় উদ্যানে পাখিটি কদাচিৎ দেখা যায়।
উপপ্রজাতি
এ পর্যন্ত লালমাথা কুচকুচির মোট দশটি উপপ্রজাতি সনাক্ত করা গেছে। উপপ্রজাতিগুলো হল:
বিবরণ
thumb|left|খুব কাছ থেকে পুরুষ লালমাথা কুচকুচির মাথা; চোখের চারপাশে নীলাভ-বেগুনি বৃত্ত ও ঠোঁটের নীলচে পাটি স্পষ্ট দেখা যাচ্ছে পাখিদের জগতে কেবল ছোট ছোট পাখিরাই রঙচঙে ও উজ্জ্বলতার দিক থেকে প্রথম। লালমাথা কুচকুচি সেদিক থেকে ব্যতিক্রম। এর আকার প্রায় পাতিকাকের সমান হলেও উজ্জ্বলতার দিক থেকে এটি অন্যসব রঙিন ছোট পাখিদেরও হার মানায়। এদের দৈর্ঘ্য ৩৫ সেন্টিমিটার, ডানা ১৪.৫ সেন্টিমিটার, ঠোঁট ২.২ সেন্টিমিটার, পা ১.৯ সেন্টিমিটার, লেজ ১৯.২ সেন্টিমিটার এবং ওজন ৭৫ গ্রাম। পুরুষ কুচকুচির চেহারা স্ত্রী কুচকুচির থেকে কিছুটা আলাদা। পুরুষ কুচকুচির মাথা, ঘাড়, গলা ও বুক সিঁদুরে লাল। পেটের দিকের বাকি অংশ উজ্জ্বল গোলাপি। বুকের লাল ও গোলাপির মাঝখানে একটি সাদা অর্ধবলয় থাকে। লেজ ক্রমান্বয়ে ছোট থেকে বড় পালকে গড়া, অর্থাৎ থরে থরে সাজানো। পিঠ থেকে লেজ হালকা দারুচিনি বা মরচে-বাদামি রঙের। ডানার ঢাকনি-পালক খুবই মিহি সাদা ও ধূসর রেখা খচিত। ডানা মূলত কালো এবং পালকের মাঝবরাবর কিছুটা অংশ সাদাটে। লম্বা লেজের কিনারা কালো ও ডগা কালো বলয়যুক্ত। কিন্তু বাইরের দিকের প্রতিটি পালকের ডগা সাদা যার ফলে লেজের কিনারা ঢেউখেলানো মনে হয়। চোখের তারা সিঁদুরে-লাল, এর চারপাশের চামড়া নীলাভ-বেগুনি। চোখের গোলকের ত্বক বেগুনি-নীল। ঠোঁটের কোণা, পা ও পায়ের পাতা বেগুনি। ঠোঁটের উপরের পাটি বেগুনি-নীল ও নিচের পাটি কালো বর্ণের। স্ত্রী কুচকুচির সারা শরীর দারুচিনি রঙের। আর এমনিতে শরীরের অন্যান্য অংশের গঠন ও রঙ একরকম। অপ্রাপ্তবয়স্ক পাখির বুক, বগল ও তলপেট পীতাভ-সাদা।
রেডিও রাশিয়া
রেডিও রাশিয়া রাশিয়ার আন্তর্জাতিক সংবাদ পরিসেবা। এ বাংলা সংস্করণও সংবাদ দেয়।
সংবাদের সময়
১৫:৩০-১৫:০০ এই ফ্রীকওয়েন্সীতে: ১২০৭৫, ৯৭৪৫ আর ৬০৭০ কিলোহার্টজে।
অট্টো ব্রোয়ার
অটো ব্রোয়ার (২ ডিসেম্বর ১৮৯০   – ২৫ জানুয়ারি, ১৯৪৬) একজন আমেরিকান চলচ্চিত্র পরিচালক  ছিলেন। তিনি ১৯২৮ এবং ১৯৪৬ এর মধ্যে ৪৫ টি চলচ্চিত্র পরিচালনা করেন। তিনি মিশিগানের গ্র্যান্ড র‌্যাপিডসে  এবং হৃদরোগে আক্রান্ত  হয়ে ক্যালিফোর্নিয়ায় মারা যান।
দ্য নর্থওয়েস্ট আর্কানসাস টাইমস
নর্থওয়েস্ট আর্কানসাস টাইমস আর্কানসাসের একটি দৈনিক পত্রিকা, যা নর্থওয়েস্ট আর্কানসাস নিউজপেপারসের মালিকানাধীন এবং এর ১৭,৮০৭ অনুলিপি প্রচার রয়েছে। এটি পূর্বে থমসন কর্পোরেশনের মালিকানাধীন ছিল, যিনি ১৯৯৫ সালে এটি হলিঞ্জারকে বিক্রি করেছিলেন; হলিঞ্জার এটি ১৯৯৯ সালে জিম ওয়ালটনের মালিকানাধীন কমিউনিটি পাবলিশার্স ইনক (সিপিআই) কে বিক্রি করে দেয়। ২০০৫ সালে, ওয়েহকো মিডিয়া সিপিআই থেকে নর্থওয়েস্ট আর্কানসাস টাইমস এবং বেন্টন কাউন্টি ডেইলি রেকর্ড কিনেছিল। ২০০৯ সালে ওয়েহকো মিডিয়া এবং স্টিফেনস মিডিয়া তাদের নর্থওয়েস্ট আর্কানসাস পেপারকে নর্থওয়েস্ট আর্কানসাস নিউজপেপার্স নামে একটি যৌথ উদ্যোগে একীভূত করেছিল।
নগেন্দ্রনাথ বসু
নগেন্দ্রনাথ বসু ( ৬ ই জুলাই ১৮৬৬-১১ ই অক্টোবর  ১৯৩৮) বাংলা বিশ্বকোষের সংকলক, বাংলা ভাষায় প্রথম বিশ্বকোষ এবং হিন্দি বিশ্বকোষ, হিন্দিতে প্রথম বিশ্বকোষের লেখক, পাশাপাশি প্রত্নতাত্ত্বিক ও ইতিহাসবিদও ছিলেন।
কৃতিত্ব
রঙ্গলাল মুখোপাধ্যায় ও ত্রৈলোক্যনাথ মুখোপাধ্যায় বাংলা বিশ্বকোষের প্রথম পর্ব সম্পাদিত করেন। তবে পরবর্তী ২২টি পর্ব নগেন্দ্রনাথ বসু নিজে প্রকাশিত করেন, যা ১৯১১ সাল পর্যন্ত ২৭ বছর সময় নেয়। ২৪ পর্ব বাংলা বিশ্বকোষ ১৯১৬ এবং ১৯৩১ সালে প্রকাশিত হয়। নগেন্দ্রনাথ বসু তার প্রথম কর্মজীবনে কবিতা ও উপন্যাস লেখালেখি শুরু করেন এবং দুটি মাসিক পত্রিকায় সম্পাদনায় অংশ নেন। তিনি প্রত্নতাত্ত্বিক অবশিষ্টাংশ পরীক্ষা করার জন্য ব্যাপক ভ্রমণ করেছিলেন। তিনি বাংলা, সংস্কৃত ও উড়িয়াতে প্রাচীন পাণ্ডুলিপি সংগ্রহ করেন এবং পাথর ও তামার প্লেটের উপর অঙ্কন করেছেন। তার পাণ্ডুলিপি সংগ্রহের ফলে কলকাতা বিশ্ববিদ্যালয়ের তরফ থেকে বাংলা বিভাগ চালু করার অনুমতি দেওয়া হয়।
রচনা
দুটি বিশাল এনসাইক্লোপিডিয়া এবং বাংলা ক্লাসিক ছাড়াও, ইতিহাস ও প্রত্নতত্বের ওপর একাধিক লেখা প্রকাশিত হয়েছে তার।
সম্মাননা
তিনি "প্রাচ্যবিদ্যামহার্ণব" শিরোনামে ভূষিত হন। নগেন্দ্রনাথ বসুর কাজকে সম্মান জানিয়ে কলকাতা পৌরসংস্থা "বিশ্বকোষ" লেন নামে একটি রাস্তার নাম করণ করেছে।
হুগো উইভিং
হুগো ওয়ালেস উইভিং (Hugo Wallace Weaving; জন্ম ৪ এপ্রিল, ১৯৬০) হলেন একজন ইংরেজ-অস্ট্রেলীয় চলচ্চিত্র ও মঞ্চ অভিনেতা। তিনি মূলত ম্যাট্রিক্স সিরিজে(১৯৯৯-২০০৩) এজেন্ট স্মিথ, দ্য হবিট(২০১২-২০১৪) চলচ্চিত্র ধারাবাহিক ও দ্য লর্ড অব দ্য রিংস (২০০১-২০০৩)-এ এলরন্ড, ভি ফর ভেনডেট্টা-এ (২০০৬) ভি, ক্যাপ্টেন আমেরিকা: দ্য ফার্স্ট অ্যাভেঞ্জার্স-এ রেড স্কাল এবং হ্যাকস রিজ চলচ্চিত্রে বাবা চরিত্রের জন্য পরিচিত।
প্রারম্ভিক জীবন
উইভিং ঔপনিবেশিক নাইজেরিয়ার ইবাদান শহরের ইবাদান শিক্ষা হাসপাতাল বিশ্ববিদ্যালয়-এ জন্মগ্রহণ করেন। তার পিতা ওয়ালেস উইভিং ছিলেন একজন ভূকম্প পরিমাপক এবং মাতা অ্যান (প্রদত্ত নাম: লেনার্ড) ছিলেন একজন ভ্রমণ গাইড ও শিক্ষক। তারা দুজনেই ইংরেজ ছিলেন। উইভিংয়ের মাতামহ বেলজিয়ান ছিলেন।
কর্মজীবন
১৯৮৪ সালে অস্ট্রেলীয় টেলিভিশন ধারাবাহিক বডিলাইন-এ ইংরেজ ক্রিকেট ক্যাপ্টেন ডগলাস জারডিন চরিত্রে তিনি প্রথম অভিনয় করেন।
ভদ্রেশ্বর রেলওয়ে স্টেশন
ভদ্রেশ্বর রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি ভদ্রেশ্বর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২৮ কি.মি. দূরে স্টেশনটি অবস্থিত।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
বৈদ্যুতীকরণ
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।
কাঠ কিচক
কাঠ কিচক (বৈজ্ঞানিক নাম: Ctenoptilum vasava (Moore)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য।
উপপ্রজাতি
ভারতে প্রাপ্ত কাঠ কিচক এর উপপ্রজাতিসমূহ হল-
বর্ণনা
ডানার উপরিতল লালচে বাদামী বর্ণের। পিছনের ডানা ভীষণ ফ্যাকাসে বাদামী। সামনের ডানার উপরিতলের বাইরের দিক অর্থাৎ পোস্ট ডিসকাল অঞ্চলে অপেক্ষাকৃত ঘন বাদামী এবং অনিয়মিতভাবে সারিবদ্ধ ও বিভিন্ন আকৃতির অর্দ্ধ স্বচ্ছ কিছু ছোপ বর্তমান, ডিসকাল ও পোস্ট ডিসকাল অংশে। পোস্ট ডিসকাল অংশে অ্যাপেক্স থেকে টর্নাস অবধি কিছু বিভিন্ন আকৃতির কালো ছোপ এর সারি নেমে গেছে। পিছনের ডানার উপরিতলে কালো সীমারেখা যুক্ত এক গুচ্ছ অসম আকৃতির অর্দ্ধস্বচ্ছ ছোপ বিদ্যমান। ৩ নং শিরার কাছে অবস্থিত অর্দ্ধ-স্বচ্ছ ছোপ দাঁতের আকৃতির ডানার নিম্নতল ফ্যাকাসে বাদামী ও অনুরূপ দাগ-ছোপযুক্ত। স্ত্রী নমুনার আকৃতিতে বড়।
আচরণ
পাহাড়ি জঙ্গলে এদের দর্শন মেলে। রৌদ্রকরোজ্জ্বল দিনে প্রায়শই উড়তে এবং রোদ পোহাতে দেখা যায়। এরা ফুলের উপর এবং ভিজে ছোপ এও বসে। এই প্রজাতির উড়ান খুব দ্রুত।
চান্দপুর ইউনিয়ন
চান্দপুর ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
রিয়াল মাদ্রিদ বালোনসেস্তো
রিয়াল মাদ্রিদ বালোনসেস্তো স্পেনের একটি পেশাদার বাস্কেটবল ক্লাব,যা রিয়াল মাদ্রিদের শাখা।ক্লাবটি ঘরোয়াভাবে লিগা এসিবি এবং ইউরোপে ইউরোলীগে খেলে।
রিয়েল মাদ্রিদ অ্যাথলেটিক অ্যাসোসিয়েশনের ফুটবল ক্লাবের মতো বাস্কেটবল দলটিও স্পেন এবং ইউরোপ উভয় ক্ষেত্রেই সবচেয়ে সফল হয়েছে। রিয়াল মাদ্রিদ দলটি সর্বোচ্চ ৩৪ স্পেনীয় লীগ চ্যাম্পিয়নশিপ জিতেছে, যার মধ্যে রয়েছে একটানা ৭ এবং একটানা ১০ মৌসুম শিরোপা জয়। তারা ২৭ টি স্প্যানীয় কাপ শিরোপা, সর্বোচ্চ ১০ ইউরোলীগ চ্যাম্পিয়নশিপ এবং  সর্বোচ্চ ৪ টি সাপোর্তা কাপ শিরোপা জয় করে।
এই দলটির রিয়াল মাদ্রিদ বালোনসেস্তো বি একটি উন্নয়নমূলক দ্বিতীয় দল আছে,যেটি বর্তমানে অপেশাদার চতুর্থ স্তরের লিগা ইবিএতে খেলে।
ইতিহাস
রিয়াল মাদ্রিদ বালোনসেস্তো ১৯৩১ সালে চালু করা হয়।ফুটবল শাখার মতো রিয়ালের বাস্কেটবল শাখাও স্পেন ও ইউরোপে সবচেয়ে সফল।তাদের সবচেয়ে বেশি ঘরোয়া,ইউরোপীয় এবং বৈশ্বিক শিরোপা আছে।২ মে ২০১৮ তারিখে তারা তাদের দশম ইউরোলীগ শিরোপা বা লা ডেসিমা জয় করে।
তেরুমি নিকি
তেরুমি নিকি (二木 てるみ) হলেন জাপানি অভিনেত্রী।তিনি শৈশবকাল থেকে জাপানের রঙ্গমঞ্চ কোম্পানী গেকিদান ওয়াকুসার সদস্য ছিলেন।তার জন্ম হয়ে ছিল টোকিওতে।
পেডিয়াট্রিক্স (গবেষণা পত্রিকা)
পেডিয়াট্রিক্স হল ১৯৪৮ সালের জানুয়ারি মাস থেকে মার্কিন শিশুরোগবিদ্যা একাডেমি কর্তৃক প্রকাশিত একটি চিকিৎসাবিজ্ঞানভিত্তিক পত্রিকা। ২০১৩ এর জার্নাল সাইটেশন রিপোর্ট অনুযায়ী পেডিয়াট্রিক্স তথা শিশুরোগবিদ্যা সংক্রান্ত ১১৭ টি জার্নালের মধ্যে 'ইমপ্যাক্ট'-এর বিচারে এটি দ্বিতীয় স্থান অধিকার করেছিল।
জেইডেন লিবারের
জেইডেন উইজলি লিবারের (জন্ম জানুয়ারী, ৪ ২০০৩) একজন মার্কিন অভিনেতা। তিনি ২০১৭ সালে মুক্তিপ্রাপ্ত মার্কিন অতিপ্রাকৃত অধীরতামূলক চলচ্চিত্র ইট এ বিল ড্যানব্রুগ চরিত্রে অভিনয় করার জন্য, এবং মূল চরিত্রে অভিনয় করা চলচ্চিত্র সমূহ :সেন্ট.ভিনসেন্ট, এ অলিভার ব্রণস্টেইন, মিডনাইট স্পেশাল, এ এল্টন মেয়ার, দ্য কনফারমেশন, এ এন্থনি চরিত্রে, আর দ্য বুক অব হেনরী, এ হেনরী কার্পেন্টার হিসেবে অভিনয় করার জন্য সবার নিকট পরিচিত।
তিনি এন্জেলা মার্টেল এবং মার্কিন কার্যনির্বাহী) শেফ (প্রধান পাচক) ওয়েস লিবারের দম্পতির সন্তান।
লাপ্তেভ সাগর
লাপ্তেভ সাগর (мо́ре Ла́птевых) উত্তর মহাসাগরের একটি প্রান্তীয় সাগর। এটি রাশিয়ার সাইবেরিয়ার উত্তর উপকূলে অবস্থিত। এর পশ্চিমে তাইমির উপদ্বীপ ও সেভেরনায়া জেমলিয়া দ্বীপপুঞ্জ এবং পূর্বে নতুন সাইবেরীয় দ্বীপপুঞ্জ। বছরের বেশির ভাগ সময় ধরে সাগরটি জমে থাকে। লেনা নদীর মোহনায় অবস্থিত তিকসি সাগরটির প্রধান বন্দর। ১৮শ শতকের দুই জ্ঞাতিভাই খারিতোন ও দমিত্রি লাপ্তেভ এই সাগরের তীরে অভিযান চালান ও এর মানচিত্র অঙ্কন করেন। তাদের নামেই এই সাগরের নামকরণ করা হয়েছে।
সাইপ্রাস মান সময়
২০১৬ সালে, উত্তর সাইপ্রাসের তুর্কি প্রজাতন্ত্রের দ্বারা দখলকৃত উত্তর অংশটি শীতকালে সাইপ্রাস প্রজাতন্ত্রের জন্য আলাদা সময় ছিল, যার অর্থ এটি তুরস্ক মান সময়কে অনুসরণ করছিল যা ২০১৬ সালের গ্রীষ্ম থেকে শুরু করে সারা বছর UTC+3 থাকে। অক্টোবর ২০১৭ থেকে এটি সাইপ্রাসের বাকি অংশের মতো একই সময় মেনে চলে, যার অর্থ গ্রীষ্মকালে DST কিন্তু শীতকালে নয়। এটি তুরস্কের শীতকালীন সময় থেকে ভিন্ন।
মার্কারি (I) নাইট্রেট
মার্কারি(I) নাইট্রেট (সংকেত: Hg 2 (NO 3 ) 2) একটি রাসায়নিক যৌগ । এটি মার্কারি (I) প্রস্তুতিতে ব্যবহৃত হয় এবং বিষাক্ত। যৌগটির আবিষ্কারক প্রফুল্ল চন্দ্র রায়।
রাসায়নিক বিক্রিয়া
মার্কারি (I) নাইট্রেট গঠিত হয় যখন পাতলা নাইট্রিক এসিডের সাথে বিক্রিয়ায় অংশ নেয় মার্কারি (ঘনীভূত নাইট্রিক অ্যাসিড মার্কারি (II) নাইট্রেট তৈরি করে। মার্কারি (I) নাইট্রেট একটি বিজারক পদার্থ। পানির সাথে পদার্থটি উভমুখী বিক্রিয়ায় অংশ নেয়। বিক্রিয়াটি নিম্নরূপ:
Hg2(NO3)2 + H2O ⇌ Hg2(NO3)(OH) + HNO3 Hg2(NO3)(OH)
যদি পানি ও মার্কারি (I) নাইট্রেটের দ্রবণকে তাপ দেওয়া হয়, তবে পদার্থটি বিযোজন বিক্রিয়ায় মার্কারি ও মার্কারি (II) নাইট্রেট উৎপন্ন করে, যা উভমুখী বিক্রিয়ার ন্যায় চলমান থাকে। বিক্রিয়াটি নিম্নরূপ:
Hg2(NO3)2 ⇌ Hg + Hg(NO3)2
মুমুরদিয়া ইউনিয়ন
মুমুরদিয়া ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
টোটা রায়চৌধুরী
টোটা রায় চৌধুরী একজন ভারতীয় বাঙালি চিত্রাভিনেতা ৷ ইনার আসল নাম পুষ্পরাগ রায়চৌধুরী ৷ জন্ম কলকাতায় ৷ শিক্ষা কার্শিয়াঙের গোথেলস মেমোরিয়াল স্কুলে ৷ ছাত্রজীবনে অনেক নৃত্যানুষ্ঠানে অংশ নিয়েছেন ৷ ১৯৯৩ সালে ছাত্রজীবনে মহাবিদ্যালয়ের প্রথম বর্ষে পড়াকালীন প্রথম ছায়াছবি করার সুযোগ পান ৷ প্রভাত রায় পরিচালিত ছবিটির নাম দুরন্ত প্রেম ৷ পরবর্তীকালে অনেক জনপ্রিয় ছায়াছবিতে নায়ক এবং খলনায়কের চরিত্রে অভিনয় করার সুবাদে বর্তমানে তিনি বাংলা চিত্রশিল্পে একজন পরিচিত মুখ ৷ তার জনপ্রিয় ছায়াছবিগুলির মধ্যে চোখের বালি ও টেলিভিশন ধারাবাহিকগুলির মধ্যে আকাশ নীল অন্যতম ৷
চলচ্চিত্র
• সান গ্লাস (২০১৩)
• আবর্ত(২০১৩)
• তারা (২০১০)
• বল না তুমি আমার (২০১০)
• পরান যায় জলিয়া রে (২০০৯)
• অংশুমানের ছবি (২০০৯)
• পদক্ষেপ (২০০৭)
• টিনটোরেটোর যীশু (২০০৮)
• গোলমাল (২০০৮)
• মন আমার ২০০৮
• দি গেম: ৯০ ঘণ্টা ২০০৭
• দোষর ২০০৬
• শুণ্য এ বুকে ২০০৫
• রাম লক্ষণ ২০০৪
• চোখের বালি ২০০৩
• শিবা ২০০২
• শুভ মহরৎ ২০০২
• সাত ভাই ২০০০
• শ্বশুর বাড়ি জিন্দাবাদ ২০০০
• পূজা ১৯৯৬
মনোজ তিওয়ারি
মনোজ কুমার তিওয়ারি (Manoj Kumar Tiwary); (জন্ম: ১৪ নভেম্বর ১৯৮৫) হলেন একজন ভারতীয় আন্তর্জাতিক ক্রিকেটার। তিনি একজন আক্রমণাত্মক ডান হাতি ব্যাটসম্যান এবং অতিরিক্ত লেগব্রেক বোলার। তিনি বাংলা ক্রিকেট দল এর হয়ে ঘরোয়া ক্রিকেট এবং আইপিএলে দিল্লি ডেয়ারডেভিলস এর হয়ে প্রতিনিধিত্ব করেন। মনোজ ২০২৩ সালের ৩ রা আগস্ট সব ধরনের ক্রিকেট থেকে অবসর নেন।
ভারতীয় প্রিমিয়ার লিগ
তিওয়ারি ভারতীয় প্রিমিয়ার লীগের প্রাথমিক পর্বে মার্কিন ডলার ৬৭৫,০০০ দিল্লি ডেয়ারডেভিলস সাথে চুক্তিবদ্ধ হন। তিনি ভারতীয় প্রিমিয়ার লীগের ৪র্থ সংস্করনে নিলামে মার্কিন ডলার ৪৭৫.০০০ বিনিময়ে কলকাতা নাইট রাইডার্স এর সাথে চুক্তিবদ্ধ হন।
আবুল মনসুর আহমেদ
আবুল মনসুর আহমেদ (৩ সেপ্টেম্বর ১৮৯৮ – ১৮ মার্চ ১৯৭৯) একজন বাংলাদেশী সাহিত্যিক, রাজনীতিবিদ এবং সাংবাদিক। তিনি ছিলেন একাধারে রাজনীতিবিদ, আইনজ্ঞ ও সাংবাদিক এবং বাংলা সাহিত্যের অন্যতম শ্রেষ্ঠ বিদ্রূপাত্মক রচয়িতা। ১৯৪৬-এ অবিভক্ত বাংলার কলকাতা থেকে প্রকাশিত ইত্তেহাদ-এর সম্পাদক এবং তৎকালীন কৃষক ও নবযুগ পত্রিকায়ও কাজ করেন তিনি। 'আমার দেখা রাজনীতির পঞ্চাশ বছর (১৯৬৯)' তার বিখ্যাত আত্মজীবনীমূলক রচনা।
ছাত্রজীবন
তিনি ১৯১৭ সালে ম্যাট্রিক পরীক্ষা পাশ করেন এবং ১৯১৯ সালে উচ্চমাধ্যমিক পাশ করেন। তিনি কলকাতার রিপন কলেজ থেকে আইন বিষয়ে পাশ করেন। এই সময়টা ছিল খিলাফত আন্দোলন ও অসহযোগ আন্দোলনের। তিনি ৯ বছর ময়মনসিংহে আইন চর্চা করেন। তারপর কলকাতায় পেশাদার সাংবাদিক হিসাবে কাজ করেন। তিনি বিশিষ্ট আইনজীবীও ছিলেন। গোঁড়া মোহাম্মদী পরিবারের সন্তান ছিলেন আবুল মনসুর আহমদ। লাল তুর্কী টুপি মাথায় মোহাম্মদীর পক্ষে তর্কেও যেতেন। ঘটনাক্রমে একদিন তিনি ময়মনসিংহ জিলা স্কুলের হেড মৌলভী আলী নেওয়াজ ও শিক্ষক মৌলভী শেখ আবদুল মজিদের সংস্পর্শে আসেন। এঁদের সাহচর্যে আবুল মনসুর প্রথম উদারতার পাঠ গ্রহণ করেন। তার এই উদারতার বহিঃপ্রকাশ ঘটে অন্যান্য ধর্মাবলম্বীদের প্রতি। ১৯১৮-১৯ সাল থেকে তিনি কবর পূজা এবং পীর পূজাসহ হিন্দু-মুসলিম সমাজের সকল কুসংস্কারের সরাসরি বিরোধিতা শুরু করেন (আত্মকথা, পৃ ১৮০-৮১)।
আইনজীবী ও সাংবাদিক হিসেবে
তিনি সাংবাদিক হিসেবে নানান সংবাদপত্রে কাজ করেছেন, যেমন : ইত্তেহাদ, সুলতান, মোহাম্মদী, নাভায়ু। ১৯৪৬-এ অবিভক্ত বাংলার কলকাতা থেকে প্রকাশিত ইত্তেহাদ-এর সম্পাদক এবং তৎকালীন কৃষক ও নবযুগ পত্রিকায়ও কাজ করেন তিনি।
আবুল মনসুর আহমদ চল্লিশ, পঞ্চাশ ও ষাটের দশকজুড়ে ধর্মনিরপেক্ষতার পক্ষে অবিরাম প্রচারণা চালিয়েছিলেন। ইত্তেহাদ-এর সম্পাদক হিসেবে তিনি ভাষা আন্দোলনে অবদান রাখেন।
রাজনীতিবিদ হিসেবে
আবুল মনসুর আহমেদ নেতাজি সুভাষচন্দ্র বসুর কংগ্রেস আন্দোলনসমূহের সাথে যুক্ত ছিলেন। ১৯৩৭ সালের নির্বাচনের পরে তিনি বাংলার মুসলীম লীগের সাথে সম্পৃক্ত হন এবং ১৯৪০ সাল থেকে পাকিস্তানের আন্দোলনসমূহের সাথে যুক্ত হন। তিনি যুক্তফ্রন্ট এর নির্বাচনী কর্মসূচি ২১-দফার অন্যতম প্রণেতা ছিলেন। ১৯৫৪ সালে যুক্তফ্রন্টের মনোনয়নে পূর্ববঙ্গ পরিষদের সদস্য নির্বাচিত হন। এরপর ১৯৫৪ সালে তিনি ফজলুল হক মন্ত্রীসভায় স্বাস্থ্য মন্ত্রী নিযুক্ত হন। আবুল মনসুর আহমেদ ১৯৫৫ সালে আওয়ামী লীগের মনোনয়নে পূর্ববঙ্গ পরিষদের সদস্যদের ভোটে পাকিস্তান গণপরিষদ এর সদস্য নির্বাচিত হন। তিনি ১৯৫৬ সালে পূর্ব পাকিস্তানের যুক্তফ্রন্ট সরকারের শিক্ষামন্ত্রী এবং ১৯৫৬-৫৭ সালে বণিজ্যমন্ত্রী হিসেবে দায়িত্ব পালন করেন। ১৯৫৮ সালে আইয়ুব খান কর্তৃক সামরিক শাসন জারি হওয়ার পর তিনি কারারুদ্ধ হন এবং ১৯৬২ সালে মুক্তি পান। পূর্ববাংলার মঙ্গলের জন্য তিনি নানা পদক্ষেপ নিয়েছিলেন, বিশেষ করে শিল্পায়নে তিনি বিশেষ অবদান রাখেন।  আওয়ামী মুসলিম লীগ (পরবর্তীতে বাংলাদেশ আওয়ামী লীগ) এর প্রতিষ্ঠাতা-নেতা ছিলেন। ১৯৫৩-১৯৫৮ সাল পর্যন্ত তিনি আওয়ামী লীগ এর সহ-সভাপতি ছিলেন।
সাহিত্যিক হিসেবে
আবুল মনসুর আহমেদ একজন শক্তিমান লেখক ছিলেন। তিনি ব্যঙ্গাত্মক রচনায় বিশেষ খ্যাতি অর্জন করেছিলেন। আয়না ও ফুড কনফারেন্স গল্পগ্রন্থদ্বয়ে তিনি মুসলিম সমাজের গোঁড়ামি, ধর্মান্ধতা, ভণ্ডামিসহ নানা কুসংস্কারের ব্যঙ্গ করেছেন তীক্ষ্ণ দৃষ্টিভঙ্গির মাধ্যমে।
সুগন্ধী চাল
থাম্ব|সুগন্ধযুক্ত জাপোনিকা (ছোট-দানা) চাল সুগন্ধী চাল অন্যতম প্রধান চালের একটি । এটি একধরনের মাঝারি থেকে লম্বা দানা চাল । এটি বাদাম জাতীয় সুগন্ধ এবং স্বাদের জন্য পরিচিত, যা রাসায়নিক যৌগ ২-এসিটিল-১-পাইরোলিনের মাধ্যমে সৃষ্ট হয়। সুগন্ধি চালের বিভিন্ন ধরনের মধ্যে রয়েছে তুলশীমালা আম্বেমোহর, বাসমতী, জুঁই, সোনা মাসুরি, টেক্সমতি, তুলাইপাঞ্জি, ওয়েহানী, গোবিন্দভোগ এবং বন্য পেকান ধান। রান্না করা হলে, খাবারের গায়ে গোবিন্দভোগ বাদে হালকা নকশা থাকে।
বাংলাদেশের সুগন্ধি চাল
বাংলাদেশে এলাকাভিত্তিক প্রচুর সুগন্ধি ধান চাষ হয়। দেশি জাতেন চাল আকারে ছোট ও অনেকটা গোলাকার হয়। সুগন্ধি ধানের জাত বেশির ভাগই আলোক সংবেদনশীল, দিনের দৈর্ঘ্য কমে গেলে হেমন্ত কালে ফুল ও দানা গঠন হয়। প্রধানত আমন মৌসুমে সুগন্ধি ধানের চাষ করা হয়।
আবুল মনসুর আহমেদ
পুরস্কার ও সম্মননা
সাহিত্য চর্চায় অসাধারণ অবদানের জন্য ১৯৭৯ সালে দেশের "সর্বোচ্চ বেসামরিক পুরস্কার" হিসাবে পরিচিত "স্বাধীনতা পুরস্কার" প্রদান করা হয় তাকে। এছাড়াও তিনি "বাংলা একাডেমী পুরস্কার" (১৯৬০) ও নাসিরুদ্দীন স্বর্ণপদকে ভূষিত হয়েছেন।
মৃত্যু
আবুল মনসুর আহমেদ ১৯৭৯ সালের ১৮ মার্চ ঢাকায় শেষ নিঃশ্বাস ত্যাগ করেন।
টম্বুল মসজিদ
বাম|থাম্ব|220x220পিক্সেল| উঠোন থেকে মসজিদের ছবি শরিফ হালিল পাশা মসজিদ( Томбул джамия  Tombul Camii ) যা টম্বুল (বা তুম্বুল) মসজিদ হিসাবে অধিক পরিচিত। মসজিদটি বুলগেরিয়ার শুমেনে অবস্থিত। মসজিদটি বুলগেরিয়ার বৃহত্তম মসজিদ এবং বলকান অঞ্চলের বৃহত্তম মসজিদগুলির মধ্যে একটি।
ইতিহাস
১৭৪০ থেকে ১৭৪৪ সালের মধ্যে নির্মিত মসজিদটি প্রথমে উত্তর-পূর্ব বুলগেরিয়ান(তৎকালীন উসমানীয় সাম্রাজ্য) শহরের কেন্দ্রে অবস্থিত ছিল, তবে শহরটি বড় হবার ফলে শহরের কেন্দ্রটি সড়ে যাওয়ায় মসজিদটি এখন শুমেনের দক্ষিণ-পশ্চিম অঞ্চলে অবস্থিত। মসজিদের নামটি এর গম্বুজটির আকৃতি থেকে এসেছে।
মসজিদদের ভবন নির্মাণের অর্থ দেন শেরিফ হালিল পাশা। যিনি শুমেনের ১৭ কিলোমিটার পূর্বে মাদারা গ্রামে জন্মগ্রহণ করেছিলেন।
মসজিদের কমপ্লেক্সটি একটি প্রধান ভবন(একটি নামাজঘর) নিয়ে গঠিত। এতে একটি উঠোন এবং একটি বারোটি কক্ষ( মাদ্রাসার আবাসিক ঘর) রয়েছে। মূল ভবনটির মৌলিক অংশ একটি বর্গক্ষেত্রকার আকৃতির। তারপর মধ্যভাগে একটি বৃত্তের দিকে যাওয়া অষ্টভুজ হয়ে যায়। ভূমি থেকে ২৫ মিটার উপরে একটি গোলাকার গম্বুজ রয়েছে। মসজিদের অভ্যন্তরভাগে উদ্ভিজ্জ জীবনের মুরাল চিত্রকর্ম এবং জ্যামিতিক চিত্র এবং আরবি শিলালিপি, কুরআনের বাক্যাংশ রয়েছে। চারপাশের বারোটি কক্ষের সামনের উঠানটি খিলানের জন্য পরিচিত এবং মিনারটি ৪০ মিটার উঁচু।
রিচার্ড ইলিংওয়ার্থ
রিচার্ড কিথ ইলিংওয়ার্থ (জন্ম: ২৩ আগস্ট, ১৯৬৭) ইংল্যান্ডের সাবেক ক্রিকেটার, যিনি বর্তমানে প্রথম শ্রেণীর ক্রিকেট আম্পায়ার। তিনি ইংল্যান্ডের হয়ে ৯টি টেস্ট এবং ২৫টি ওডিআই খেলেছেন, সেইসাথে ১৯৯২ এবং ১৯৯৬ ক্রিকেট বিশ্বকাপে অংশগ্রহণ করেন।
আম্পায়ারিং কর্মজীবন
ইলিংওয়ার্থ ২০০৬ ইংরেজ ক্রিকেট মৌসুমের জন্য ইসিবির প্রথম-শ্রেণীর সম্পূর্ণ তালিকাভুক্ত আম্পায়ার নিয়োগপ্রাপ্ত হন। ২০০৮ ইংরেজ ক্রিকেট মৌসুম শেষে তিনি মোট ৪৭টি প্রথম-শ্রেণীর ম্যাচ পরিচালনা করেন। ৯ নভেম্বর ২০০৯-এ তিনি আইসিসি’র আন্তর্জাতিক তালিকাভুক্ত আম্পায়ারে উন্নীত হন। ২০২১ সালে জুন মাসে ঘোষণা করা হয় যে তিনি ২০১৯-২১ আইসিসি বিশ্ব টেস্ট চ্যাম্পিয়নশিপ ফাইনাল এ আম্পায়ারের দায়িত্ব পালন করবেন ।
সাদিক মোহাম্মদ
সাদিক মোহাম্মদ (صادق محمد; জন্ম: ৩ মে, ১৯৪৫) তৎকালীন ব্রিটিশ ভারতের জুনাগড় রাজ্যের জুনাগড় এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার, কোচ ও আম্পায়ার। পাকিস্তান ক্রিকেট দলের অন্যতম সদস্য ছিলেন তিনি। ১৯৬৯ থেকে ১৯৮০ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ইন্টারন্যাশনাল এয়ারলাইন্স ও ইউনাইটেড ব্যাংক লিমিটেড; ইংরেজ কাউন্টি ক্রিকেটে এসেক্স ও গ্লুচেস্টারশায়ার এবং অস্ট্রেলীয় ক্রিকেটে তাসমানিয়া দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন তিনি।
প্রথম-শ্রেণীর ক্রিকেট
শৈশবে করাচির চার্চ মিশন স্কুলে (সিএমএস) ভর্তি হয়েছিলেন সাদিক মোহাম্মদ। ক্রিকেটপ্রিয় পরিবারের সন্তান তিনি। পাঁচ ভাইয়ের মধ্যে সর্বকনিষ্ঠ তিনি। মৃদুভাষী সাদিক মোহাম্মদ বামহাতি ব্যাটসম্যানের ভূমিকায় অবতীর্ণ হতেন। এর বিপরীতে অপর চার ভ্রাতা ডানহাতি ছিলেন। শক্তিমত্তা প্রয়োগ ও কব্জির মোচরে অফ সাইডে বেশ সাফল্য পেয়েছেন। এছাড়াও, পুলও করতেন বেশ ভালোভাবে। শুরুরদিকের বোলারদেরকে মোকাবেলাতেই স্বাচ্ছন্দ্যবোধ করতেন তিনি। হানিফ মোহাম্মদ ও মুশতাক মোহাম্মদের চেয়ে তিনি কিছুটা খাটোপ্রকৃতির ও গুটিয়ে রাখতেন। সমালোচকদের অভিমত, পারিবারিক যোগসূত্রতার কারণেই তিনি জাতীয় দলে ঠাঁই পেয়েছিলেন। কিন্তু, তার পরিসংখ্যানে দেখা যায় যে, দলের কঠিন পরিস্থিতিতেও নিজেকে উদ্বোধনী ব্যাটসম্যান হিসেবে রুখে দাঁড়িয়েছেন।
১৯৬০-৬১ মৌসুম থেকে ১৯৮৪-৮৫ মৌসুম পর্যন্ত সাদিক মোহাম্মদের প্রথম-শ্রেণীর খেলোয়াড়ী জীবন চলমান ছিল। তন্মধ্যে, ১৯৭৪-৭৫ মৌসুমে তাসমানিয়ার পক্ষে অস্ট্রেলীয় প্রথম-শ্রেণীর ক্রিকেটে অংশ নিয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একচল্লিশটি টেস্ট ও ঊনিশটি একদিনের আন্তর্জাতিকে অংশগ্রহণ করেছেন সাদিক মোহাম্মদ। ২৪ অক্টোবর, ১৯৬৯ তারিখে করাচিতে সফরকারী নিউজিল্যান্ড দলের বিপক্ষে সিরিজের প্রথম টেস্টে অভিষেক ঘটে তার। ৩০ ডিসেম্বর, ১৯৮০ তারিখে মুলতানে সফরকারী ওয়েস্ট ইন্ডিজ দলের বিপক্ষে সিরিজের চতুর্থ টেস্টে সর্বশেষ অংশ নেন তিনি।
উত্তর মেরুদেশীয় অন্তরীপ
উত্তর মেরুদেশীয় অন্তরীপ (Arctic Cape; রুশ ভাষায়: Мыс Арктический) রুশ দ্বীপপুঞ্জ সেভেরনায়া জেমলিয়া দ্বীপপুঞ্জের উত্তরতম দ্বীপ কমসমোলৎস দ্বীপের উত্তরতম বিন্দু।
অন্তরীপটি থেকে উত্তর মেরুর দূরত্ব ৯৯০.৭ কিমি, তাই কখনও কখনও এটি উত্তর মেরু অভিযানের আরম্ভস্থল হিসেবে ব্যবহার করা হয়। উত্তর মেরুদসশীয় অন্তরীপ রাশিয়া বা ইউরেশিয়ার উত্তরতম বিন্দু নয়। ফ্রানৎস ইয়োসেফ দ্বীপপুঞ্জের রুডলফ দ্বীপের ফ্লিগেলি অন্তরীপ উত্তরতম বিন্দু। আর এশিয়ার মূল ভূখণ্ডের উত্তরতম বিন্দুটি হল চেলিউস্কিন অন্তরীপ।
উত্তর মেরুদেশীয় অন্তরীপ লাপ্তেভ সাগরের উত্তর-পশ্চিম সীমা এবং কারা সাগরের উত্তর-পূর্ব সীমা নির্দেশ করছে।
রাশি খান্না
রাশি খান্না (ইংরেজি: Raashi Khanna; জন্ম: ৩০ নভেম্বর ১৯৯০) হলেন একজন ভারতীয় অভিনেত্রী যিনি মূলত তেলুগু চলচ্চিত্রে অভিনয় করেন। তার অভিনীত প্রথম তেলুগু চলচ্চিত্র ছিলো উহালু গুসাগুসালাদে যেটি ২০১৪ সালে মুক্তি পায় যদিও ২০১৩ সালে মুক্তিপ্রাপ্ত হিন্দি চলচ্চিত্র  মাদ্রাস ক্যাফে  ছিলো তার অভিনীত প্রথম চলচ্চিত্র। তেলুগু চলচ্চিত্র শিল্পের জনপ্রিয় অভিনেতা রবি তেজা এর সঙ্গে বেঙ্গল টাইগার চলচ্চিত্রে অসাধারণ অভিনয় করে তিনি প্রথম বক্স অফিস সফলতা পান এবং সমালোচকদের দৃষ্টি আকর্ষণ করেন।
গজনী অবকাশ কেন্দ্র
গজনী অবকাশ কেন্দ্র বাংলাদেশের শেরপুর জেলা শহরের ঝিনাইগাতী উপজেলার কাংশা ইউনিয়নের গারো পাহাড়ের পাদদেশে অবস্থিত। এর উত্তরে রয়েছে ভারতের মেঘালয় রাজ্য। গজনী অবকাশ কেন্দ্রটি প্রায় ৯০ একর এলাকা জুড়ে বিস্তৃত। শেরপুর জেলা প্রশাসনের উদ্যোগে ১৯৯৩ সালে এটি নির্মিত হয়। এটি বৃহত্তর ময়মনসিংহ ও উত্তরাঞ্চলের প্রধান এবং আকর্ষণীয় পর্যটন কেন্দ্র হিসেবে বিবেচিত হয়।
বর্ণনা
গজনী অবকাশ কেন্দ্রে চোখে পড়বে সবুজ গাছপালার সারি, লতাপাতার বিন্যাস, ছোট-বড় টিলা, উপজাতীয়দের ঘরবাড়ি ইত্যাদি। এখানে প্রধান প্রধান গাছপালার মধ্যে রয়েছে শাল, সেগুন ও গজারী গাছ। কৃত্রিম স্থাপনাগুলোর মধ্যে উল্লেখযোগ্য হচ্ছে বিশালাকার ডায়নোসরের প্রতিকৃতি, ড্রাগন প্রতিকৃতি, জিরাফ প্রতিকৃতি,, মৎস্যকন্যা প্রতিকৃতি, হাতির প্রতিকৃতি, আলোকের ঝর্ণাধারা, পাতালপুরী, পদ্ম সিঁড়ি শিশুদের জন্য চুকোলুপি পার্ক, স্মৃতিসৌধ ছোট আকারের চিড়িয়াখানা, একুয়ারিয়াম ইত্যাদি। এখানকার চিড়িয়াখানায় রয়েছে মেছো বাঘ, অজগর সাপ, হরিণ, ভাল্লুকসহ প্রায় ৪০ প্রজাতির প্রাণী।
বঙ্গবন্ধু ও মুক্তিযুদ্ধ জাদুঘরে রয়েছে বঙ্গবন্ধু-মুক্তিযুদ্ধের স্মৃতি বিজড়িত ইতিহাস। আদিবাসী জাদুঘরে ক্ষুদ্র নৃ-গোষ্ঠীর ইতিহাস এবং আদিবাসীদের জীবনমানের নানা বিষয় তুলে ধরা হয়েছে।
ইসমাইল খান
ইসমাইল খান একজন বাংলাদেশী চিকিৎসক। তিনি একজন ফার্মাকোলজিস্ট এবং চট্টগ্রাম মেডিকেল বিশ্ববিদ্যালয়ের (চমেবি) প্রথম উপাচার্য। এই পদে নিয়োগ লাভের আগে তিনি ঢাকা মেডিকেল কলেজের (ঢামেক) উপাধ্যক্ষ এবং অধ্যক্ষ হিসেবে দায়িত্ব পালন করেন।
প্রারম্ভিক জীবন ও শিক্ষা
ইসমাইল খান চট্টগ্রামের মিরসরাই উপজেলার মধ্যম মঘাদিয়া গ্রামে জন্মগ্রহণ করেন। তার বাবা মো. আকরাম খান ও মা হোসনে আরা বেগম।
তিনি মীরসরাই পাইলট উচ্চ বিদ্যালয় থেকে ১৯৭৫ সালে মাধ্যমিক ও ১৯৭৭ সালে চট্টগ্রাম কলেজ থেকে উচ্চমাধ্যমিক পাস করেন। তিনি চট্টগ্রাম মেডিকেল কলেজ (চমেক) থেকে ১৯৮৪ সালে এমবিবিএস ডিগ্রি লাভ করেন। তিনি বঙ্গবন্ধু শেখ মুজিব মেডিকেল বিশ্ববিদ্যালয় থেকে ফার্মাকোলজিতে এমফিল এবং অস্ট্রেলিয়ার নিউ সাউথ ওয়েলস বিশ্ববিদ্যালয় থেকে মেডিকেল এডুকেশনে (এমই) পোস্ট গ্রাজুয়েট ডিগ্রি অর্জন করেন।
কর্মজীবন
ইসমাইল খান ১৯৮৮ সালে চট্টগ্রাম মেডিকেল কলেজে প্রভাষক হিসেবে শিক্ষকতা শুরু করেন। দেশের বিভিন্ন মেডিকেল কলেজ ছাড়াও তিনি মালয়েশিয়ার ইউনিভার্সিটি অব সায়েন্স এ তিন বছর শিক্ষকতা করেছেন। পাশাপাশি তিনি মালয়েশিয়ার সাইবারজায়া বিশ্ববিদ্যালয়ের একজন অতিথি অধ্যাপক।
কর্মজীবনে চিকিৎসা ও অধ্যাপনার পাশাপাশি ইসমাইল খান বিভিন্ন গুরুত্বপূর্ণ পদে দায়িত্ব পালন করেছেন। তিনি ঢাকা বিশ্ববিদ্যালয়ের সিনেট সদস্য ও চিকিৎসা অনুষদের নির্বাচিত ডিন, ঢাকা মেডিকেল কলেজের ফার্মাকোলজি বিভাগের প্রধান এবং মেডিকেল কলেজটির উপাধ্যক্ষ ও অধ্যক্ষ হিসেবে দায়িত্ব পালন করেন।
ইসমাইল খান ২০১৭ সালের ১৪ মে পরবর্তী চার বছরের জন্য চট্টগ্রাম মেডিকেল বিশ্ববিদ্যালয়ের প্রথম উপাচার্য হিসেবে দায়িত্বভার গ্রহণ করেন। ২০২১ সালে প্রথম মেয়াদ পূর্তির পর থেকে তিনি দ্বিতীয় মেয়াদে আরও চার বছরের জন্য বিশ্ববিদ্যালয়টির উপাচার্য পদে পুনঃনিয়োগ লাভ করেন।